Diferencia entre llengua i parla | Lengua y literatura | Xuletas, chuletas para exámenes, apuntes y trabajos\nDiferencia entre llengua i parla\nEscrito el 20 de Febrero de 2019 en catalán con un tamaño de 18,13 KB\nÉs l'ús alternatiu de dues llengües en un parlant, en una comunitat lingüística o en un territori.\nINDIVIDUAL⇾parlants que parlen dues llengües, però en poden parlar moltes més. (relacionat amb el poliglotisme)\nActiu ( entén i parla dues llengües) Passiu (entén dues llengües però n'empra una). Simètric (coneix 2 llengües per igual, llengua del pare i de la mare).Instrumental ( aprendre una altra llengua per necessitats pràctiques).Integrador (estudia una llengua per formar part de la comunitat que la parla).\nSOCIAL⇾Quan a un territori hi ha més d'una llengua. Afecta a col·lectius sencers d’una societat.EXEMPLE: Països Catalans,(llengua patrimonial i familiar) el català i\n(llengua pròpia d'un altre grup) el castellà.\nTERRITORIAL⇾Territori xapat en dues parts i cada part usa la seva llengua.EXEMPLE: Bèlgica-al nord, holandès o flamenc i al sud, francès, Canadà-anglès i francès-.\nBilingüe i bilingüista\nBilingüe: persona que coneix i pot utilitzar dues llengües diferents.\nBilingüista:defensa a la pràctica una política lingüística que intenta disminuir els àmbits d’ús i el nombre de parlants de la llengua minoritzada.\nÉs el desplaçament d'una de les llengües d'un territori, que l'altra va ocupant àmbits d'ús de la primera.\nEn aquesta situació (Espanya) trobam: -llengües extingides (còrnic, dàlmata).-llengües dominants (anglès, castellà).-llengües minoritzades (català, èuscar).\nPèrdua de funcions i de parlants d'una llengua a favor d'una altra.\nFactors que la provoquen:\n1.-Diglòssia(l'ús de varietats lingüístiques d'un mateix idioma en situacions diferents).\n2.- Bilingüisme unilateral/conflicte lingüístic, on un grup de parlants són bilingües i uns altres són monolingües. Bilingüització massiva d'una comunitat lingüística vers una altra llengua, a la qual a poc a poc es traspassa la seva lleialtat.\n- Imposició de la llengua oficial damunt parlants que no la tenen com a pròpia.\n4.- Mesures polítiques i legals per fer desaparèixer la llengua no oficial.\nAvança de manera desigual: determinats àmbits, uns grups socials,\nfranges d'edat, territoris com ciutats o extraradis...\nLa mort lingüística també és reversible (l'hebreu a Israel).\n1a. Procés de bilingüització\n2a. Procés de monolingüització en la llengua dominant.\n3a. Quan el procés s’ha complert, tenim l’abandó absolut de la llengua dominada i l’ús exclusiu de la nova llengua..\nLa normalització lingüistica\nÉs un procés de resposta al conflicte lingüístic, un procés de cohesió de la comunitat lingüística. Pretén recuperar els àmbits d’ús i el nombre de parlants de la llengua\npròpia per lluitar contra la seva desaparició.\nEl seu objectiu és:– Augmentar el nombre de parlants.\n– Unes normes d’ús favorables a la llengua dominada.\nExemple: A Bélgica un belga de parla francesa té garantits tots els seus drets lingüístics a la zona sud del país,i un belga de parla holandesa els té en la zona nord.\nMarç legal del català\nDia 6 de Novembre de 1978 es va aprovar la Constitució Espanyola.\nAl País Valencíà és al 1982 que s’instaurà la Generalitat Valenciana i s’aprovà el seu Estatut d’Autonomia de València, que feia oficial la llengua catalana, amb el nom de valencíà, juntament amb el castellà.\nS’aprovaren: l’Estatut d’Autonomia de Catalunya (1979) i l’Estatut d’Autonomia de les Illes Balears (1983), que reconeixien el català com a llengua pròpia i declaraven oficial juntament amb el castellà.\nA començament del Segle XX, a Catalunya el catalanisme polític va reivindicar l'ensenyament de la llengua catalana i el seu ús a l'Administració. Des de les institucions de poder local, molt especialment des de la Mancomunitat de Catalunya, Enric Prat de la Riba va donar un gran suport institucional al català amb la creació de l'Institut d'Estudis Catalans (1907). El suport de Prat de la Riba i de l'Institut van permetre la institucionalització de la tasca realitzada per Pompeu Fabra entre 1913 i 1930 (normes ortogràfiques, gramàtica, diccionari) amb la qual el català es va dotar d'una normativa unificada i moderna.\nA través la campanya de L'Avenç i de Pompeu Fabra es va impulsar una reforma ortogràfica que cercava fer de la llengua un vehicle apte per a totes les necessitats comunicatives.\nL'any 1906 se celebra el I Congrés Internacional de la Llengua Catalana presidit per Antoní María Alcover. La participació va ser un èxit.\nCom a conseqüència dels resultats obtinguts al Congrés, Enric Prat de la Riba (President de la Mancomunitat), va crear l'IEC el 1907. Manifestava una gran preocupació pels temes lingüístics.\nAntoní María Alcover\nManacor, 1862- Ciutat de Mallorca, 1932.\nL'any 1901 va publicar la Lletra de convit que va significar l’inici del projecte de confegir un diccionari que reunís totes les modalitats del català, tan antigues com modernes, literàries o dialectals: Diccionari català-valencíà-balear,\nEl primer volum del Diccionari català-valencíà-balear, va aparèixer entre l'any 1926 i 1930.\nA la mort d'Alcover, Fr. De Borja Moll va continuar l'obra, la qual es va acabar l'any1962.\nSeguint el procés de normativització de l’IEC, Fr. De Borja Moll, al 1931, publica L’ortografia mallorquina segons les Normes de l’Institut.\nLa influencia del franquisme (1939-1975).\nÉs a l’'Abril del 1938 que les tropes del general Franco van penetrar en territori català. Tot seguit el govern franquista va derogar l'Estatut d'Autonomia i van quedar sense efecte les institucions d'autogovern pròpies.\nEl català va perdre l'oficialitat i entrava en una llarga època de persecució.( relegat a l’àmbit privat i familiar)\nEn els últims anys, des de la fi del franquisme i les seves seqüeles, s'ha millorat molt la presència de la llengua catalana en àmbits públics i formals. També ha augmentat el nombre de ciutadans que entén, sap parlar, llegir i escriure el català... (excepte al País Valencíà) però tanmateix cada vegada es percep que el català s'empra menys en les relacions interpersonals. La gent tendeix a parlar més en castellà, sobretot si entre un grup de gent hi ha almenys una sola persona que parla castellà.\nApunts llengües del mon Llengua monoritzada Diferencia entre diglòssia i minorització d'una llengua El contacte entre llengües Que vol dir normalització de la llengua Llengües en contacte Llengua i societat Contacte de llengües LLEngua i parla


LA PANXA DEL BOU: Qui paga, viajta. I qui no paga, encara més\nQui paga, viajta. I qui no paga, encara més\nSembla que això de colar-se al metro és, segons diuen els qui manen, una conducta minoritària, no pas agreujada per la crisi, ni de bon tros. El fet és que ja fa molts anys que es pot contemplar amb certa facilitat com un gran nombre de gent es cola al metro i com les mesures que es prenen són gairebé inútils o en ocasions, fins i tot, perilloses. En alguns llocs s'ha posat un accés més difícil, que no afavoreix saltar ni passar per sota, cosa que fa que el coladofílic se t'enganxi a l'esquena i passi amb tu. Si ofereixes resistència et pots buscar molts maldecaps.\nLes persones de seguretat que vigilen sovint demanen bitllets a qui sembla menys conflictiu i defugen els qui no fan gens de gràcia. Els qui paguen més multes, em fa l'efecte, són els pares i mares responsables, amb infants pre-adolescents o adolescents d'aquests que han volgut fer una gracieta amb la colla i després s'han espantat i han donat les dades als vigilants. Tota aquesta història és absolutament surrealista, els diners que diuen que es gasten i gastaran en càmeres i seguritat privada, també.\nHi ha -cada dia menys- persones que per idees polítiques no paguen als transports públics. En una ocasió vaig anar a una reunió del meu barri sobre temes àcrates i un jovenet de família anarquista coherent assegurava que el seu pare trobava bé que es plantés cara al sistema capitalista i explotador amb aquest mètode de protesta, o sigui, fent això de colar-se als transports. Em temo que fins i tot aquesta justificació ideològica, que no comparteixo, és, avui, absolutament residual. Però vaja, al menys era aquell un motiu una mica intel·lectual. El que hi ha avui és molt de morro i la sensació, per part de gent que paga, que està fent el ximple, veient el pa que s'hi dóna.\nL'altre dia hi havia una mica d'aldarull en una estació. Uns vigilants havien enganxat dos jovenets multiculturals que sembla que venien ja del tren, i que no havien pagat enlloc des de feia dies. Una noia de seguretat els va clavar una bronca estil mestra arrauxada, molt contundent. Però, finalment, davant el posat d'esfinx dels nois, com si no entenguessin res i baixessin de l'hort, els van deixar anar amb un estrident avís: que sea la última vez.\nDels mons que ens envolten, el metro, les seves estacions i els seus vagons, amb la gent amunt i avall, és dels més estranys. M'encisa escoltar aquestes veus sense rostre que t'asseguren que hi ha càmares gravant-ho tot i que no pateixis. Cal anar pel metro amb cent ulls, amb la bossa de mà enganxada a la panxa, les habilitats substractotes s'han multiplicat, diversificat i perfeccionat. Imagino que el mateix, més o menys, passa a l'autobús, que agafo menys. Més de tretze mil persones que no paguen al metro cada dia -aquestes són les enxampades, expliquen- representen uns quants euros al llarg de l'any, però, vaja, se'n gasten molts més en campanyes institucionals, segons es va saber fa poc. La deixadesa en reprimir aquestes coses contrasta amb el zel que s'esmercen en temes de trànsit, que, suposo, deuen donar molt més rendiments i menys problemes, pel que fa a les multes.\nHa costat, admetre això del metro. Al menys ara se n'ha parlat una mica, que ja és molt, tal i com van les coses. Bé, ens poden continuar gravant i tot això, sembla que el tema de les gravacions fins i tot en ocasions és útil i això creuen a la Rambla. Però no sé si al metro ho és tant si allà no hi ha ningú més real. Una senyora de geni va plantar cara fa poc, al metro, davant meu, al xicot que se li enganxava al darrera per passar amb ella, la senyora, que, com díem vulgarment els tenia ben posats, li va etzibar: lo que es conmigo no pasas, chaval! Però jo no sóc tan valenta, ho admeto. De vegades funciona una mena de solidaritat ciutadana que dóna suport al viatger resistent que sí que paga, però tampoc no te'n pots refiar del tot. Aleshores tothom insulta a qui es vol colar, el qual, normalment, es queda tan fresc i acaba per passar en un altre moment més adient, quan les aigües s'han calmat. Això si no et trobes en un moment de poc moviment i els colafílics no van en colla i fan por, que aquest és un altre tema.\nSi ho graven tot, tot, tot, poden fins i tot muntar una sèrie costumista que, m'imagino, tindria un gran èxit d'audiència. La veritat és que no em trobo mai cap polític conegut viatjant en hora punta, casualitats de la vida. Voleu dir que saben el que passa???\nEtiquetes de comentaris: metro, multes, transports públics\nsi que ho saben, però no ho poden controlar. Jo je vist com salten i no tan sols joves. Ara ells insisteixen que es un tant per cent molt minso que no justifica tot el control que s'hauria de posar.\nDeu ser com els Grans Magatzems que incremente un 2% el preu del producte per compensar dels petitsa robatoris. Al final ho acaben pagant els clients.\nO sigui, que paguem la resta, els 'convencionals'... he, he.\nEls que agafem cada dia el metro hem vist molts cops gent colant-se. D'una bnada, fa moltíssima ràbia. De l'altra, penses: amb el preu del bitllet, ja ho faria també! Ara bé, la immensa majoira que es colen (per no dir tots) es podrien pagar pefectament el bitllet i ho fan per a fer la gracieta o senzillament per a molestar (via empenta) els que sí marquem.\nEstic segur que alguns polítics viatgen en metro, el que passa que ningú sap qui són ni els seus propi votants, que el més segur és que no sàpiguen que els van votar.\nEls polítics importants -també n'estic gairebé segur- viatgen en metro disfressats per humilitat (sic) i per tal de poder observar els cosums dels humans sense interferir.\nDoncs d'això em queixo Albert, de que la majoria no ho fan ni per necessitat ni per ideologia!\nPere, polítics d'aquests dels centres cívics del barri, evvidentment que hi viatgen, he, he. I d'aquests que dius, també.\nI dels disfressats, doncs, mira, qui sap, fins i tot potser ara que ho dius la senyora que es va enfrontar amb qui es colava potser tenia una certa retirada al Saura...


Inici Temes Actualitat Qui vol anar a la presó? Entrar a la Model per un dia\nLa presó Model de Barcelona - Wikimedia Commons\nQui vol anar a la presó? La resposta a la pregunta sembla òbvia, però tot i que un centre penitenciari és de la mena de recintes que normalment preferiríem tenir lluny de les nostres vides, segur que en més d'una ocasió hem tingut curiositat per saber què s'amaga darrere de les seves portes fortificades. Doncs bé, ara que la presó Model tanca les portes després de 113 anys d'història, tenim l'oportunitat de saciar aquesta curiositat amb una visita guiada per alguns dels seus racons.\nSeguint un itinerari preconcebut, la visita es formula com una experiència per al coneixement i l'aprenentatge. Durant el recorregut es podran veure alguns dels elements emblemàtics de la presó com ara el pati d'accés, els cancells o el panòptic. El locutori i la quarta galeria, una de les que s'ha mantingut més fidels al projecte original, també formaran part d'aquesta ruta inèdita.\nLa visita es completarà amb l'exposició ‘13 històries de la Model', instal·lada a la cinquena galeria. L'exposició presenta 13 moments i 13 persones o col·lectius importants en la història de la presó i també de la ciutat i del país. Cadascun d'ells, com ara el president Companys, Ferrer i Guàrdia, Puig Antich o el 'Vaquilla', s'associa amb una data i un context o una temàtica. I tot plegat sota el comissariat d'Agustí Alcoberro, museòleg, professor d'Història Moderna a la Universitat de Barcelona i assessor de SÀPIENS.\nLes visites, que comencen el 3 de juliol, seran gratuïtes i duraran al voltant d'una hora i mitja. Això sí, tothom qui hi vulgui anar haurà de fer una inscripció prèvia omplint aquest formulari. Exceptuant els dies compresos entre el 7 i el 27 d'agost (ambdós inclosos), les visites s'allargaran fins al 26 de novembre. Una oportunitat única per trepitjar un tros de la història de Barcelona que està a punt de desaparèixer.


L’IVACE reconeixerà la labor en el posicionament de marca i imatge del sector ceràmic del mercat estatunidenc | Actualitat Valenciana\n5:06 pm - jueves, 27 febrero 2020\nL’IVACE reconeixerà la labor en el posicionament de marca i imatge del sector ceràmic del mercat estatunidenc\nL'objectiu és potenciar el caràcter internacional de Cevisama\nEl conseller d’Economia Sostenible, Sectors Productius, Comerç i Ocupació, Rafa Climent, ha informat este matí sobre la primera edició dels IVACE Awards for Tile of Spain Promotion, acompanyat pel president d’Ascer, Vicente Nomdedéu, i el president de Cevisama, Manuel Rubert.\nFoto: Juan Ramón Carrión\nL’Institut Valencià de Competitivitat Empresarial (IVACE) reconeixerà la labor en el posicionament de marca i imatge del sector ceràmic en mercats estratègics, en este cas el mercat estatunidenc, en una gala que se celebrarà el pròxim 31 de gener. “L’objectiu és potenciar el caràcter internacional de Cevisama i millorar el posicionament del sector en els mercats”, ha assenyalat el conseller.\nEn esta ocasió, s’ha seleccionat el mercat dels Estats Units per “el seu comportament positiu de les exportacions del sector i la destacada tendència a l’alça”, ha explicat Climent. Les exportacions del sector ceràmic d’este mercat han crescut un 11,93% en els deu primers mesos de l’any i un 268% en els últims cinc anys.\nD’altra banda, Vicente Nomdedéu ha destacat que estos premis “són un reforç a la internacionalització de Cevisama” i ha assenyalat que “els Estats Units és un mercat estratègic que ha crescut en consum ceràmic i ha sabut aconseguir més part del pastís”.\nEls guardons d’esta primera edició dels IVACE Awards for Tile of Spain Promotion han recaigut en huit premiats en quatre categories, seleccionats per un Comité integrat per Ivace, Cevisama i Ascer. Concretament, els premiats són Eleganza Tile i Nemo Tile +Stone en la categoria de personalització en projectes d’interior i arquitectura; MS International i Emser en la categoria d’Expansió, Walker&Zanger i Olympia Tile per la seua Trajectòria empresarial en el mercat americà i Somertile Merola Tile i Arley Wholesale per la seua Fidelitat Marca Tale of Spain.\nL’escultor de Sant Vicent del Raspeig\nA més, Climent ha comentat que, per a l’elaboració de la icona guardó, s’ha seleccionat a l’escultor Pablo Bellot, guanyador de la XIII Biennal Internacional de Ceràmica de Manises 2017. L’escultor de Sant Vicent del Raspeig realitzarà una obra ex profeso per a estos guardons, esculpida i realitzada per a l’esdeveniment, amb la qual es vol promocionar al seu torn la creació cultural i artística de la Comunitat Valenciana.\nLa competència de vinils\nEl conseller d’Economia Sostenible ha oferit algunes dades de suports al sector ceràmic, entre els quals destaca la concessió de més de 20 milions d’euros a empreses del sector en els últims quatre anys. A més, ha destacat la disposició de la Conselleria a aportar solucions quan el sector planteja una problemàtica com la competència de Vinils Luxury.\nL’ITC, amb suport econòmic de l’Ivace, realitzarà una comparativa d’estos productes amb els productes ceràmics amb la finalitat d’aconseguir un argument de venda i crear una estratègia de comunicació que permeta competir amb este producte.\nQuant al Brexit, Climent ha assenyalat que porten dos anys on s’han ressentit amb Regne Unit en relació a l’exportació. “Com europeista voldria que no s’en ixqueren“, ha indicat el conseller, qui també ha comentat que “espera un segon referèndum”. “Cal pensar que 75.000 britànics viuen a la Comunitat Valenciana i 32.000 estan en edat de treballar”, ha puntualitzat.\nNomdedéu també s’ha pronunciat sobre este tema i ha destacat que “el Brexit és un problema per al sector per la incertesa que genera, la qual cosa impedeix fer inversions”.\nL’ajuntament d’Onda secunda el reciclatge i la creació d’ocupació al sector de la ceràmica\nCastelló reforça l’aposta per la innovació en els usos de la ceràmica\nEl president de Cevisama critica la falta d’implicació dels polítics: “No han dedicat cap atenció” a la fira\nJunqueras i Romeva eixiran de presó tres dies a la setmana...


Cada cop la professionalitat en el món de l'esport és més extensa. El ciclisme, una mena de modalitat gairebé de laboratori, ens mostra la realitat dia a dia. No tant sols per les reiterades sacsejades de dopatge dels darrers anys. També l'altra part del treball de base, forma part d'aquest formulari de l'èxit. Ja són un bon grapat els equips UCI Pro Tour que dipositen esforços dels que possiblement seran integrants de les seves formacions. El Lotto Betisol és un exemple. Aquest equip Belga amb molta "solera" dins el paquet ciclista ens ho mostra amb un equip filial. Un col-lectiu de ciclistes joves gairebé tots australians son els que s'encarreguen de lluir aquesta marca. El Bianchi Lotto Arbitrage és una mena de trampolí, que competeix en events de segon nivell per la part d'Austràlia, Sud-Àfrica i Sud-Amèrica. Com si es tractés d'un exercici esglaonat en certa mesura per poder culminar el somni dels més capacitats. Cada cop és més difícil trobar-se en mig d'un "peloton" UCI. L'alt nivell del ciclisme actual s'encarrega de posar fronteres certament impossibles pels mes novells. Sense cap mena de dubte ... una excel-lent pràctica per agilitzar desde el treball de formació ... la progressió més adequada dels futurs ciclistes.\nCada cop la professionalitat en el món de l'esport...\nBona vista del Balcó Ximet!Visita a Mòra per fer u...


Enric Llorens: Fais-moi mal\nAnònim 2 de juny de 2009 a les 13:24\nHola Enric, moltes gràcies per citar-me. M'ha fet molta il.lusió.\nAl meu bloc, http:/paginasfreneticas.blogspot.com tinc un parell d'entrades més.\nMoltes gràcies per seguir-me, i felicitats pel teu bloc. He donat un cop d'ull i l'he trobat molt interessant. Hi entraré sovint.\nPatrícia Muñiz ( Alias Olívia Güel - senyora del terror)


Harca: El 9 d'Octubre i Jaume I, en la societat valenciana actual\nUn comentari ben ample, matisat i necessari. Tanmateix, darrere i ha una pregunta difícil de resoldre: hi ha algun país o nació que haja nascut o crescut sense un conflicte bèl·lic associat?\n9 d’octubre de 2013 a les 12:47\nGràcies, pel comentari i per les teues paraules. La veritat és que està escrit a corre-cuita i algunes coses podien estar millor explicades. Pel que fa a la teua pregunta, en efecte, pocs països (o estats, o nacions) del món hi deu haver que no hagen començat a existir o s'hagen expandit mitjançant una guerra. Potser Suïssa, i no n'estic massa segur. Però és propi d'una societat madura reconèixer eixe passat i assumir-lo. Insistisc, no amb la intenció d'auto-flagel·lar-nos, ni de pagar cap deute, o de creure'ns pitjors que els altres països, sinó perquè devem conéixer el passat, i saber per què passaven les coses, per a intentar que no tornen a passar. I eixa és faena dels historiadors.\n10 d’octubre de 2013 a les 11:08\nHe anat a parar a aquest article per casualitat.\nMolt bona reflexió sobre el 9 d’octubre, Festa dels Valencians, que serveix també per a totes les altres celebracions de “conquestes” i “reconquestes” d’altres territoris d’arreu i de tota la història.\nCrec que els historiadors encara tenen, teniu, molta feina per explicar bé moltes coses i per ajudar a la gent a fer-nos i a fer-vos preguntes que furguin en el passat.\nCap al final de l’article, on dieu ‘el post que vam publicar l'any passat’ l’enllaç està mal posat.\n12 d’octubre de 2013 a les 22:34\nGràcies pel comentari, per les teues paraules, i per l'avís sobre l'enllaç, Ja està apanyat. Salutacions!\n14 d’octubre de 2013 a les 14:09


L'alcalde de Vitòria amenaça de deslligar-se d'Euskadi i ser "només" la capital d'Àlaba\nLes reaccions a l'aprovació del "pla Ibarretxe" arriben també des del mateix País Basc. L'alcalde de Vitòria, Alfonso Alonso, ha demanat l'"empara" del govern central per a la "majoria social de la ciutat" que, segons ha denunciat, se sent "agredida i profundament preocupada" pel camí de "trencament" que s'ha iniciat a Euskadi amb l'aprovació del "pla Ibarretxe". Alonso, del Partit Popular, ha dit que defensarà fins a l'últim moment la unitat del País Basc dins de la unitat d'Espanya.\n31/12/2004 - 00.00 Actualitzat 31/12/2004 - 17.27\nL'alcalde de Vitòria, Alfonso Alonso, creu que el "pla Ibarretxe" suposa un "menyspreu i una agressió greu" contra els ciutadans alabesos i ha amenaçat de deslligar-se d'Euskadi i ser senzillament la capital d'Àlaba si continua aquest procés rupturista.\nAlonso ha dit que des del Pacte d'Estella de fa sis anys en què el PNB va pactar amb "ETA", el govern nacionalista s'ha allunyat progressivament del poble alabès.\nGrues enormes per moure les restes del viaducte de Gènova i buscar supervivents\nAlmenys una trentena de morts per l'ensorrament del viaducte d'una autopista a Gènova\nEl viaducte enfonsat a Gènova, aquest dimecres a la matinada (Reuters)\nL'aquarius ha arribat aquest dimecres al port de Malta, port triat per començar la distribució a diversos països\nL'Aquarius arriba a Malta per deixar-hi els 141 migrants que porta\nAmb la diada de la Bisbal del Penedès, s'inicia un final d'agost frenètic en el món casteller\nSis castells de gamma extra en la diada de la Bisbal del Penedès


Notícies - L'escola bressol El Molí, garantida per a tres anys més\nL'escola bressol El Molí, garantida per a tres anys més\nEl projecte 'Netegem els boscos de les Planes' dóna feina a quatre persones (24/abr/13)\nEls veïns, satisfets amb la urbanització d'un carrer i una plaça a les Planes ( 6/abr/13)\nUn tram del carrer de Maria Antònia, afectat al trànsit per obres d'asfaltat (11/mar/13)\nLa trobada ha comptat amb l'assistència d'una cinquantena de persones\nel 25/abr/13 Judith Cañamares Política PDF\nLes Planes mantindrà l'escola bressol El Molí durant tres anys més, tal com ho ha anunciat el president del consell de barri del districte, Joan Puigdomènech en la trobada d'aquest dijous. A més, s'ha informat que la xifra d'usuaris s'ha doblat, passant de vuit nens el primer any de l'escola bressol a 17 el curs 2012-2013. En aquest sentit, també s'ha parlat que el Consell Comarcal del Vallès Occidental (CCVOCC) mantindrà el transport escolar, com ja va avançar Cugat.cat, tot i que encara es desconeixen les tarifes. El consell de barri també ha parlat de la urbanització de Can Borrull. Segons Puigdomènech, el pressupost està tancat en un 80% però encara no hi ha data de previsió per començar les obres.\nL'escola bressol El Molí, que va iniciar la seva activitat fa dos cursos, continuarà donant servei als planencs. Aquesta és la voluntat del consistori, que iniciarà un concurs per gestionar l'escola durant dos anys més un de pròrroga. Aquesta escola bressol presta un servei diferent a la resta de centres del municipi, ja que té un horari més flexible i un servei de carmanyola que permet l'estalvi de 100 euros mensuals a les famílies. Des del consistori s'ha afirmat que esperen doblar la xifra d'usuaris en propers cursos.\nEl president del consell de barri de les Planes, Joan Puigdomènech, ha fet èmfasi en la necessitat de flexibilitzar els usos d'alguns serveis, com l'escola bressol, per adaptar-se a la crisi.\nEl que s'ha fet és flexibilitzar el concepte d'escola de bressol, i no només hi ha demanda, sinó que s'ha incrementat. Estem en un moment que calen variacions dels models establerts.\nD'altra banda, la trobada també ha repassat l'estat de la urbanització de Can Borrull. Sobre aquesta qüestió s'ha afirmat que la Diputació de Barcelona col·laborarà amb un milió d'euros, l'Ajuntament amb 700.000 i les Planes posarà 350.000 euros de lliure disposició. La resta de diners, fins quadrar el pressupost, anirà a càrrec dels veïns. Aquesta actuació encara no està xifrada en la seva totalitat, i Puigdomènech ha afirmat que els números estan tancats en un 80% i que van per bon camí.\nLes obres són d'una certa envergadura i s'ha de concloure tota l'operació econòmica. Crec que està ben encarat, s'ha reduït el cost de l'operació i ens acostem al que és viable.\nLa propera trobada concretarà el destí dels 54.000 euros que resten de romanent del 2013. El consell de barri de les Planes d'aquest dijous ha comptat amb la presència d'una cinquantena de persones, incloses totes les formacions polítiques amb representació al consistori.


El Palau De la Música Catalana torna més sostenible que mai gràcies a AIA - AIA\nEl Palau De la Música Catalana torna més sostenible que mai gràcies a AIA\nAmb l’aixecament de la suspensió d’activitats relacionades amb les obres aprovat per l’Ajuntament de Barcelona, s’han reactivat les obres de reforma del sistema de tractament d’aire del Palau de la Música Catalana. ⠀\nAra entrem a fons en la fase final d’aquesta reforma. Un projecte que ha desenvolupat l’equip d’AIA per substituir i millorar les unitats de tractament d’aire, que totalitzen un cabal de 100.000 m3/h , així com de l’obra civil necessària per a la substitució de la maquinària existent i ubicació dels nous equips. ⠀\nEl fet de disposar d’un espai limitat per a equipaments de màxima eficiència i amb el compliment dels nous marcs normatius, suposa un esforç d’enginyeria de detall alhora de plantejar aquestes sales de màquines. ⠀\nAquesta actuació i d’altres que està portant a terme l’equip de manteniment del Palau han fet que l’emblemàtic edifici millori la seva qualificació energètica, passant d’una C a una B.


Un treball sobre les DestilÂ·leries Vidal, premi de Recerca de Batxillerat Ciutat d’Amposta\nInici ComunicaciÃ³ NotÃcies NotÃcies 2017 Un treball sobre les DestilÂ·leries Vidal, premi de Recerca de Batxillerat Ciutat d’Amposta\nEl segon premi ha estat per a "MÃºsica, teatre i ball al Casino dels anys 20"\nL’Ajuntament d’Amposta va fer entrega, de la desena edició de Premis als millors treballs de recerca de Batxillerat Ciutat d’Amposta. Per a entregar aquests premis es tenen en compte elements com la contribució a la millora del coneixement d’aspectes relacionats amb la ciutat d’Amposta, la comarca del Montsià i les Terres de l’Ebre.\nAquest reconeixement, que entrega anualment l’àrea de Cultura de l’Ajuntament d’Amposta i l’Institut d’Estudis Comarcals del Montsià, està dotat amb 300 euros el primer premi i en 150 euros per al segon, a més, els premiats veuran el seu treball publicat i se’ls farà entrega del llibre en un acte dins del marc de la Fira d’Amposta.\nEl primer premi d’aquest curs ha recaigut en Jordi Acacio Prat, amb un treball sobre les ‘Destil·leries Vidal, Pioners d’una època’ amb 300 euros i tutoritzat per Xavier Curto. Aquest treball ens ha endinsat i ens ha recordat les ja desaparegudes Destil·leries Vidal situades al Carrer Tarragona.\nL’accèssit ha estat per a Jaume Rosa Miró, amb el treball ‘Música, teatre i ball al Casino dels anys 20’ amb una dotació econòmica de 150 euros i tutoritzat per Carles Royo i Baiges. S’han presentat un total de 9 treballs, alguns d’ells premiats en altres convocatòries.


Podem atura l'aprovació de l'ordenança de benestar animal\nLa formació morada diu que vol més consens i Neus Truyol critica que és un canvi de darrer minut\n2 min. Palma 22/03/2019 14:01\nPodem ha aturat l'aprovació inicial de la nova ordenança de benestar animal, que si s'hagués produït obriria un termini de 30 dies d'exposició pública. Segons Antònia Martín, la portaveu de la formació morada, aquesta normativa "es pot fer millor, d'una manera més consensuada". Martín comenta que la decisió d'ajornar els tràmits és perquè diferents associacions animalistes s'han posat en contacte amb el seu partit perquè "tenien noves idees i aportacions". També afirma que hi ha entitats que afirmen que no han estat consultades.\nLa regidora de Benestar Animal, Neus Truyol, s'ha mostrat "sorpresa" i ha lamentat que no es puguin iniciar els tràmits per aprovar la nova normativa. Truyol també ha criticat que es tracta d'un canvi d'opinió del "darrer minut". La regidora ha recordat que "fa dos anys que Podem forma part de la comissió de feina d'aquesta ordenança i que moltes entitats han participat en l'elaboració d'aquest projecte". Alhora defensa que totes les propostes que es podien assumir jurídicament en relació amb les competències municipals s'hi han incorporat. "Podem també ha tingut temps per incorporar les modificacions que volia incorporar, com s'ha fet fins ara, i no entenem aquest desmarcatge".\nAmb el text actual, si s'aprovàs, la nova ordenança sobre tinença i benestar dels animals de família i domèstics fixaria en tres el nombre màxim de mascotes permeses per cada habitatge en edificis plurifamiliars. Aquesta proposta va generar certa polèmica.\nEls preus industrials a les Balears cauen un 2,9% respecte a juliol de 2018


L’AJUNTAMENT I L’ASSOCIACIÓ CULTURAL EL CAMÍ DEL SANT GRIAL SIGNEN UN CONVENI DE PROMOCIÓ DEL CALZE DE VALÈNCIA\nAula Grial reobrirà les seues portes com a centre d’interpretació, exposicions i acolliment al pelegrí\nEl regidor de Turisme, Emiliano García, el director gerent de la Fundació Visit València, Antonio Bernabé, i la presidenta de l’Associació Cultural El Camí del Sant Grial, Ana Mafé, han formalitzat la signatura d’un conveni a través del qual s’habilitarà Aula Greal com a centre d'interpretació, exposicions i acolliment al pelegrí en l’entorn de la Catedral per al present Any Jubilar. A través de l’acord de col·laboració, “s’estructura una unió de sinergies amb l’objectiu de facilitar l’obertura” de l’aula per tal que “pelegrins, curiosos, visitants i veïnat pugan conéixer la història que envolta esta sagrada relíquia que tantes voltes ha sigut mostrada en la literatura i el cinema”, ha assenyalat l’edil.\nEmiliano García ha manifestat que “esta és una oportunitat per continuar posant en valor el factor diferenciador i únic de la nostra ciutat a través del nostre patrimoni i potenciant el turisme cultural i de pelegrinatge”. A més, ha afegit, “esta pandèmia ha deixat en molt dures condicions els comerços del centre de la ciutat, i esta és una magnífica oportunitat per fomentar les visites en família tant a la mateixa Catedral com a Aula Grial, per conéixer en profunditat esta històrica relíquia i el que representa, a més de poder disfrutar de la gastronomia dels locals que l’envolten i també de la resta d’atractius culturals i turístics que oferix la nostra ciutat”.\nPer la seua part, Ana Mafé ha recalcat que “la pandèmia només deixa que les coses es facen en família, amb membres d’una mateixa bambolla”, i en este sentit anima a els nuclis familiars que “visiten el centre, coneguen el seu patrimoni i col·laboren amb l’economia local donant suport als nostres comerços”.\nEn virtut d’este conveni, es realitzarà l’obertura d’Aula Greil en breu amb noves aportacions al discurs expositiu realitzades per la directora de contingut, l’escriptora Alicia Palazón. Amb este acord, a més de la resta d’accions que està duent a terme la Fundació Visit València al voltant del Sant Grial, es pretén “promocionar la ciutat de València com a destinació cultural i de pelegrinatge, i atendre totes les persones i famílies que mostren interés per València com a la ciutat del Sant Grial, la relíquia més buscada de l’Edat Mitjana occidental”, ha manifestat el responsable municipal.\nEl regidor Emiliano García acudirà pròximament a la reobertura d’Aula Grial per donar a conéixer les instal·lacions i el contingut del centre d’interpretació del calze de València. “Animem totes les persones a vindre a visitar esta relíquia, un símbol de la unió entre les cultures jueva, cristiana i musulmana”.


L’estrena de ‘París, anys 60’, l’últim text dels germans Sirera, tanca el 25 aniversari del grup de teatre de la Universitat i obri Serenates\nAssaig, el grup de teatre de la Universitat de València, posa el punt final a les celebracions del seu 25 aniversari amb la presentació de l’espectacle ‘París, anys 60’, la darrera obra teatral que va escriure el desaparegut Josep Lluís Sirera junt al seu germà Rodolf. Serà aquest divendres, 24 de juny, a les 22:30 hores. L’estrena obri la programació del Festival Serenates, i celebra així mateix la Nit de Sant Joan.\nPer a Rodolf Sirera “París, anys 60 és un recorregut, de vegades nostàlgic, i d’altres divertit, del que fou el nostre pas per la Universitat de València, durant uns anys en què somiàvem amb una llibertat que només podia concebre’s fora d’Espanya”. I afegeix “el que jo no podia saber és que aquesta era l’última obra que anava a escriure amb el meu germà”.\nA l’espectacle es combina l’humor d’un text fresc i dinàmic i el rock dels anys 60 en directe amb el grup de rock valencià ‘Incompetència’. Vint i set actors i actrius que ja han estat en altres produccions del grup de teatre defensen diferents personatges de l’època, l’equip de direcció el conformen Pep Llopis a la música i Pep Sanchis i Carles Montoliu en la direcció escènica.\nPer a la producció de l’espectacle han col·laborat els alumnes de l’assignatura d’escultura efímera de la Facultat de Belles Arts i els alumnes dels graus professionals d l’IES de la Marxadella i del Cabanyal en les especialitats de disseny de vestuari i maquillatge i perruqueria.\nL’espectacle es podrà veure al Claustre del Centre Cultural La Nau de la Universitat de València aquest 24 de juny a les 22:30 hores. Les entrades per al dia 24 de juny es poden adquirir a la tenda de la Universitat de València al preu de tres euros.\nClausura del 25 Aniversari d’Assaig-Grup de Teatre de la Universitat de València\nDurant tot aquest curs acadèmic, Assaig ha realitzat sis cursos monogràfics i ha produït les reposicions de quatre dels espectacles més important i premiats de la seua història: ‘Per Sant Lluc’, ‘El dia que Bertolt Brecht va morir a Finlàndia’, ‘Les dones de Sade’ i ‘Parelles de fet, de fet parelles’. A més s’ha editat un llibre-catàleg fent història del quart de segle d’una de les formacions universitàries teatrals més importants del panorama espanyol.\nPer al seu director Pep Sanchis “aquesta celebració ha servit per a fer balanç de 25 anys d’intensa activitat escènica i recuperar vincles amb tots els alumnes que han passat per les nostres produccions, molts d’ells i a hores d’ara, professionals de les arts escèniques valencianes”. Per a Sanchis “la commemoració dels 25 anys ens ha obligat a mirar darrere i escriure la història d’uns dels grups teatrals universitaris més consolidats de l’Estat espanyol”.\nArxivat en: Dansa , Arts escèniques


L'Aliança, tancada tot el cap de setmana i sense data de reobertura a l'espera d'informe\nActualitzada 12/10/2018 a les 09:32\nDesprés de desallotjar-la dimecres a la nit a causa d’una esquerda en una paret mestra a la segona planta || Màxima inquietud entre els dos-cents empleats del centre, que temen pel seu futur\n© Tècnics i enginyers van analitzar ahir l'estructura i van apuntalar l'edifici per dins.\nLa Clínica de Ponent (antiga L’Aliança) seguirà tancada tot el cap de setmana a l’espera que un informe tècnic determini en quina mesura l’esquerda que va aparèixer aquest dimecres en una paret mestra de la segona planta afecta l’estructura de l’edifici. La propietària del centre, la mútua Divina Pastora, va decidir desallotjar tots els pacients, una vintena, i el cessament temporal de les activitats com a mesura de prevenció fins a disposar de l’informe. Fins aleshores, no es podrà fixar cap data per a la reobertura i caldrà veure en quines condicions és viable.\nEls malalts van ser traslladats el mateix dimecres a la nit. La majoria a les clíniques Perpetu Socors i Vithas Montserrat i dos als hospitals Arnau de Vilanova i Santa Maria. Una empleada va explicar que “a les tres del matí se’n van anar els últims treballadors”. Va assenyalar que “la gerència de la clínica va trucar als dos-cents treballadors un per un per explicar el que havia passat i que avui no anéssim a treballar”.\nProfessionals vinculats al centre apunten que podria allargar-se el tancament i temen que sigui definitiu\nDe fet, ahir a la tarda els van comunicar que no hi anessin en tot el cap de setmana i que dilluns rebrien més notícies. Durant la jornada d’ahir, els tècnics van analitzar l’estructura i diversos operaris van apuntalar l’edifici per dins. La inquietud sobre el seu futur és màxima entre els empleats. “Sabem que no és una esquerda qualsevol, perquè ha aparegut en una paret mestra”, va explicar un d’ells, que va afegir que no li va sorprendre el que va passar “perquè l’edifici és molt antic i no estàvem segurs que l’estructura pogués suportar les reformes que s’hi estaven fent”. En canvi, a altres sí que els ha agafat per sorpresa. “Pensàvem que les obres millorarien l’edifici i que ho tenien tot estudiat”, va manifestar una altra empleada.\nFonts del departament de Salut van explicar ahir al matí que la gerència els va dir que l’informe estaria enllestit al cap de quaranta-vuit hores, malgrat que tot apunta que no serà fins a la setmana que ve. Des de Divina Pastora, van explicar que “no volem avançar esdeveniments i que cal esperar l’informe”.\nResponsables de la propietària informaran avui els empleats. Tot i així, professionals vinculats al centre van apuntar que “potser estigui mesos tancat o que fins i tot no torni a obrir-se”.\nMalgrat tot, les consultes externes van funcionar amb normalitat, ja que és un altre edifici al qual s’accedeix pel passatge la Premsa.\nÉs l’única clínica privada de la ciutat concertada per Salut\nLa Clínica de Ponent, propietat de Divina Pastora i gestionada pel grup Mi Tres Torres, és l’únic centre privat de la ciutat que està concertat per la sanitat pública. Les últimes dades públiques, del 2015, indiquen que la conselleria de Salut li va abonar sis milions d’euros, mentre que el 2010 va rebre 7,8 milions. El departament deriva bàsicament operacions de poca complexitat i sense ingrés. Malgrat que l’Arnau i el Santa Maria han augmentat l’activitat quirúrgica, Salut assenyala que segueix necessitant derivar pacients perquè el nombre de persones que hi ha en llista d’espera és alt. La Clínica de Ponent assumeix cada any de la sanitat pública més de 3.000 pacients per a proves i operacions.\nL‘Aliança, tancada tot el cap de setmana i sense data de reobertura a l’espera d'informe


Tot el camp és un cant: aliança cap a l’entreteniment global (i II)\nQuè ens deixa el patrocini de Rakuten?\nLa gran pregunta que em faig és la següent: Que no ho era, Rakuten, un gran de l’entreteniment a internet, a l’estil de Spotify? De fet, Rakuten no només era el soci global del Barça, sinó que es va presentar com el primer soci d’innovació i entreteniment que tenia el club. Cal recordar que la companyia japonesa és un gegant de l’e-commerce i del fintech, amb una àmplia oferta de continguts digitals, gràcies, entre altres, a Rakuten TV (l’antiga start-up catalana Wuaki.tv).\nEn el vídeo de presentació de l’acord, l’any 2017, Hiroshi Mikitani, fundador i CEO de Rakuten, presentava el patrocini del Barça com «l’associació més gran de la història dels esports professionals». En el mateix vídeo, Gerard Piqué, jugador del primer equip i un dels impulsors de la col·laboració, prometia «fer coses com ningú abans les havia fet». Aquestes declaracions sobre un patrocini únic del qual s’esperaven coses sorprenents no recorden una mica les de la presentació de l’oferta de Spotify?\nA pocs mesos d’acabar l’acord de patrocini, podem considerar que s’ha extret un alt benefici per totes dues parts? Com a mínim, en termes d’entreteniment?\nUn dels exemples que em ve a la ment és la sèrie documental Matchday, llançada l’any 2019, fruit de la col·laboració entre totes dues entitats. Tot i que Gerard Piqué i Jordi Évole també van tenir un pes destacat en la seva creació per mitjà de les seves productores (Kosmos Studios i Producciones del Barrio, respectivament). Els vuit episodis, de 45 minuts cadascun, giraven al voltant de vuit partits clau jugats per l’equip masculí durant la temporada 2018/19 i incloïen alguns moments propers amb els jugadors a la intimitat de les seves llars. Inicialment, només es podia veure en exclusiva a Rakuten.tv, però, amb el temps, també va estar disponible a altres plataformes de vídeo a la carta (VoD).\nSeguint el mateix model, de l’associació entre catalans i nipons van sortir dos documentals més, el d’Andrés Iniesta: The Unexpected Hero, un viatge per alguns dels moments més destacats de la història del jugador manxec, a partir de continguts mai publicats i d’entrevistes a antics companys i entrenadors, i el de The Fans, una sèrie de cinc episodis realitzats des de la perspectiva dels aficionats que van viure la Copa Rakuten 2019 celebrada al Japó i en la qual va participar el FC Barcelona, juntament amb el Chelsea FC i el Vissel Kobe. L’esdeveniment en si (la Copa Rakuten) també es podria considerar una altra acció clau emmarcada dins l’acord de patrocini.\nUna altra iniciativa conjunta en la creació de continguts ha estat la sèrie Most Likely To, un conjunt de quatre episodis en què els jugadors del primer equip masculí s’interrogaven mútuament sobre quin dels seus companys seria més probable que fes quelcom. I mentre ho feien, utilitzaven els diversos serveis de Rakuten, com ara el comerç electrònic, el servei de vídeo a la carta de Rakuten TV, l’aplicació de trucades i missatgeria Rakuten Viber, o el servei de lectura electrònica Rakuten Kobo.\nAltres iniciatives destacables han estat The Big Picture, un mosaic gegant de la marca Rakuten format per desenes de milers de fotos de seguidors del Barça de més de 150 països, i el llançament d’un merchandising exclusiu del Barça al Japó per mitjà de l’e-commerce de Rakuten.\nSi bé caldria tenir accés a totes les dades per poder mesurar els resultats del patrocini en relació amb les vendes, la reputació, la notorietat, la motivació dels treballadors, etc., tot apunta que, després de cinc anys, la unió ha generat més beneficis que desavantatges a ambdues parts. En són una prova les declaracions fetes al març del 2021 per Judith Rubinat, excap d’Activació d’Associacions del FC Barcelona, que assegurava que el coneixement de Rakuten com a marca entre els culers era del 84 % enfront del 32 % anterior a l’associació; i afegia que el 31 % dels aficionats afirmaven que tenien la intenció de comprar un producte de Rakuten durant els 12 mesos següents. També l’afirmació de Ryoichi Fukaya, responsable de desenvolupament de negoci i d’innovació de Rakuten Europa i directiu a càrrec del patrocini del FC Barcelona, que declarava que el patrocini del FC Barcelona havia donat a Rakuten «credibilitat i una audiència d’abast global».\nAra bé, en general, em pregunto si no hi havia més sinergies possibles, sobretot en el pla de l’entreteniment i la innovació. O potser tenien més idees sobre la taula i s’han acabat descartant, fruit de la pandèmia i tota la crisi econòmica que se n’ha derivat?\nCap a on apunta el futur del patrocini esportiu?\nDesprés d’un 2020 en què el patrocini esportiu va quedar especialment afectat i es van cancel·lar o renegociar múltiples acords per fer front a la forta crisi econòmica, el passat 2021 es va tancar amb unes xifres més esperançadores: 398 acords de patrocini en el sector, la majoria dels quals en futbol, seguit del bàsquet i dels eSports.\nDe manera similar, els resultats de la 14a edició del Baròmetre de Patrocini Esportiu, presentat per SPSG Consulting el passat 27 de gener, indiquen una clara recuperació i una possible consolidació del patrocini esportiu durant el 2022. L’acord entre catalans i suecs és una nova i definitiva mostra d’aquesta tendència.\nEn la presentació dels resultats del Baròmetre, Carlos Cantó, CEO de SPSG Consulting i vocal de l’Associació de Màrqueting d’Espanya (AMKT), ha augurat que en un futur proper els sponsors tindran accés a un contingut únic i exclusiu capaç de generar valor i que els projectes que es duran a terme buscaran un propòsit social o mediambiental per tal de deixar una herència positiva a les generacions futures. També s’espera la incorporació activa del big data, els eSports, el fan token, els NFT, la ludificació, la geolocalització, el blockchain i el cashless pel que fa a les instal·lacions esportives. Finalment, Cantó ha recordat el canvi en la manera de consumir el contingut dels esdeveniments esportius. I és que cada cop es disposa de menys temps per veure tots els directes, així que els resums i els highlights guanyen pes, i és quelcom que ha de conèixer el patrocinador.\nResultats similars ofereix el recent 2022 Global Sports Marketing Report de Nielsen, que conclou que l’actual consum esportiu és un acte multipantalla, amb una presència creixent de xarxes socials i plataformes OTT. El fandom, detalla l’estudi, ha passat de ser majoritàriament un gran públic que volia estar junt físicament a tenir un comportament més remot i virtual, tot i no, per això, menys compromès. Si bé les vendes d’entrades als estadis han baixat d’ençà que va començar la pandèmia i les seves restriccions, els aficionats han trobat noves maneres de crear comunitat: xerrant, compartint, apostant i seguint les retransmissions esportives de manera conjunta. Les comunitats de fans han passat a ser fonamentalment digitals i és a partir d’aquestes que se cerca una connexió directa amb els seus atletes i equips preferits. També destaca que els continguts associats amb els moments destacats i els vídeos de resum tenen una demanda gairebé tan alta com les emissions dels esdeveniments esportius.\nAixí, doncs, què podem esperar del matrimoni Barça-Spotify?\nEn aquest nou entorn de consum esportiu plenament digital, Spotify, que també té un punt de xarxa social, hi té molt a dir. De fet, en paraules de Juan Marenco, CEO de Be Influencers, Spotify és per a l’àudio el que TikTok o YouTube són per als vídeos i Instagram per a les fotos. I encara caldrà veure en què queden les proves de la nova pàgina Discover de Spotify, que inclouen un feed de vídeos musicals a l’estil de TikTok. Serà la plataforma d’àudio la nova llar dels famosos challenges? Si és així, com se’n podria beneficiar el FC Barcelona?\nTot apunta que fins que no concloguin les obres de l’Espai Barça, el projecte de remodelació del Camp Nou i els seus voltants, Spotify no podrà fer ús d’un escenari musical incomparable i d’abast global. Ara bé, quan estiguin enllestides, de ben segur que l’Estadi seguirà el model nord-americà, en què no es presencien únicament esdeveniments esportius, sinó tota mena d’espectacles culturals i experiències d’oci. Si se saben jugar bé les cartes, l’Espai Barça es podria acabar convertint en el Coliseu de l’entreteniment del segle XXI. I no només de manera física, ja que els esdeveniments híbrids han arribat per quedar-se. En aquest sentit, també cal tenir present el potencial infinit del metavers, en el qual Spotify i el Barça poden tenir un paper protagonista.\nEn definitiva, tinc esperances d’imaginar les col·laboracions que en naixeran, entre catalans i suecs, però també certa por que no quedi en un seguit d’oportunitats perdudes, com lamentablement acostuma a passar en patrocini esportiu. La responsabilitat de l’èxit o del fracàs recaurà a parts iguals. Tot dependrà del nivell d’originalitat i valentia de les idees que entre tots dos puguin anar generant.\nCOMPTE PUJOL, Marc. Tot el camp és un cant: aliança cap a l’entreteniment global (i II). COMeIN [en línia], abril 2022, no. 120. ISSN: 1696-3296. DOI: https://doi.org/10.7238/c.n120.2226\nentreteniment; música; cultura digital; publicitat; televisió;\ncultura digital 126\ncomunicació i educació 89\nTot el camp és un cant: aliança cap a l’entreteniment global (I)\nImaginaris culturals, videoclips i medi ambient\nCàsting de ‘talent show’ per escollir el Govern català


El divendres 26 de febrer va tenir lloc la cinquena edició de la Jornada dedicada als Animadors de la Fe dels Esplais Cristians (MCECC), enguany davant la situació de la pandèmia. Una trobada feta en format telemàtic. Hi van participar més d’una cinquantena de monitors i monitores de diferents esplais de Catalunya que formen part de la Coordinadora. Per part del Bisbat d’Urgell hi van participar a més del Consiliari de la Fundació Esplais Santa Maria de Núria (FEMN), Mn. Joan Pau Esteban, cinc animadors/es, consiliaris i membres de l’Equip de la Fe de la Fundació. La trobada va comptar amb un moment d’interioritat, de recolliment, d’aprenentatge al voltant de la fe.\nEn un primer moment Miquel Àlvarez, consiliari de la MCECC, va aportar una reflexió a partir del text neotestamentari de la Paràbola del Sembrador que va anar desgranant i compartint amb tots els assistents, al voltant del sembrador i de la llavor plantada i d’unes reflexions espirituals que va oferir. Tot seguit i al voltant de la pregunta plantejada per a la trobada: “Hi ha mil maneres de viure la Fe, ¿quina o quines t’identifiquen?” es van oferir cinc tallers diferents per a aprofundir-hi, uns tallers sobre: Buscador/a de la veritat; Creador/a del canvi; Arrelat/da en l’amor; Constructor/a del futur; Protector/a de l’esperança. Podeu veure amb més profunditat aquests tallers i les seves dinàmiques en aquest enllaç.\nDesprés de retrobar-se tots els participants va tenir lloc una reflexió final i tot seguit una pregària a la Mare de Déu de l’Alegria. Ara hi ha el treball de fer arribar el que s’ha viscut als diferents centres del lleure (esplais i agrupaments) del nostre Bisbat, una tasca que a més de dur a terme els animadors i animadores i també els consiliaris, treballaran des de l’Equip de la Fe de la FEMN.


Transport públic – Pàgina 2 – Territori i sostenibilitat\nL’exprés.cat, exemple de transport públic a Europa\n12 Març 2014 xarxesLeave a comment\nL’entitat europea Polis es fa ressò dels busos exprés.cat com un bon exemple de transport públic d’altes prestacions a nivell europeu. Aquest organisme reuneix ciutats i regions que cooperen per al desenvolupament de tecnologies i polítiques innovadores aplicables al transport públic a Europa. Per a poder fer difusió d’aquesta innovadora xarxa de busos, Polis ha publicat el vídeo en anglès al seu canal de YouTube, al seu web i al butlletí que envien a tots els seus membres.\nLa previsió de la contaminació: Base per a les eines d’una smart region\n21 Novembre 2013 xarxesLeave a comment\nEl concepte smart, aplicat a ciutats o regions, es relaciona amb l’ús de tecnologies de la informació i la comunicació (TIC) per millorar la gestió dels serveis públics i aportar solucions a necessitats dels ciutadans, a més de contribuir a un desenvolupament més sostenible.\nEn aquest sentit, el Departament de Territori i Sostenibilitat ha implementat aquests dos darrers anys tres models de predicció de la contaminació atmosfèrica: un d’ells, de visió general de tot Catalunya, i els altres dos, de molt alta precisió, que ens permeten avaluar la Regió Metropolitana de Barcelona i el Camp de Tarragona. El primer d’aquests models específics inclou 40 municipis on hi conviuen 4,5 milions d’habitants, els principals pols logístics de Catalunya, el port i l’aeroport, les principals infraestructures viàries d’accés de mercaderies i persones de Catalunya, i importants nuclis industrials i de generació energètica, sense oblidar l’elevat volum de trànsit urbà. En el segon model, es preveu la contaminació del primer pol industrial químic i petroquímic del Sud de la Mediterrània.\nAquests models configuren la base per a l’elaboració diària del butlletí de pronòstic de qualitat de l’aire a tot el territori. Es tracta del CALIOPE, del Departament de Ciències de la Terra del Barcelona Supercomputing Center – Centro Nacional de Supercomputación, l’ARAMIS, del Grup de Recerca i Modelització Atmosfèrica Meso i Microescalar del Departament d’Astronomia i Meteorologia de la Universitat de Barcelona, i el SIAM, desenvolupat per l’empresa METEOSIM.\nLa informació que s’obté d’aquest models serveix per nodrir altres sistemes que cerquen, per una banda, apropar la informació al ciutadà perquè pugui prendre decisions sobre aspectes que afecten la salut, i per l’altra, facilitar la presa de decisions als gestors públics.\nCom gestiona aquesta informació la Generalitat?\nQuan es preveu que la qualitat de l’aire superarà els límits legalment establerts per a la protecció de la salut, la Direcció General de Qualitat Ambiental activa una sèrie de mesures:\nGestió de la velocitat dinàmica: s’informa el Servei Català de Trànsit, (SCT) que estableix el límit màxim de velocitat, que no pot superar els 90km/h en les vies dotades de sistema de velocitat variable, informant que la limitació és per motius ambientals, llevat que ja sigui inferior per altres raons. En la resta de vies recomanarà circular, com a màxim, a aquesta velocitat.\nActivació de protocols d’actuacions en el sector industrial i energètic: S’insta a les cimenteres i les tèrmiques que incorporin una sèrie d’accions durant la declaració de l’episodi ambiental dins del règim d’operació de la fàbrica. En cas de preveure una superació del llindar d’alerta per ozó troposfèric al Camp de Tarragona, les empreses del sector químic també posen en marxa accions preventives per reduir els nivells de contaminants.\nAvisos informatius: A través del Centre d’Informació del Transport Metropolità (TransMet) i d’Infotrànsit s’informa els ciutadans. Si es preveu una superació del llindar d’informació o d’alerta per ozó troposfèric, s’envien preavisos a diversos organismes relacionats amb la gestió de la salut, emergències i comunicació, perquè la informació arribi amb la màxima celeritat a les persones vulnerables.\nCom poden aprofitar aquesta informació els ciutadans?\nLa Generalitat llançarà en els propers mesos un aplicatiu mòbil per consultar la informació sobre contaminació atmosfèrica de manera georeferenciada. Oferirà les dades mesurades a la xarxa d’estacions i mostrarà el pronòstic de la qualitat de l’aire a cada zona. A més, donarà informació d’interès per als ciutadans, com ara rutes per fer esport en zones de baixa contaminació, recomanacions sobre les franges horàries per fer activitats esportives a l’aire lliure, nivells de contaminants allà on ens movem i la previsió.\nContinguts útils per als municipis i d’altres gestors\nLes dades que proporcionen els models de la qualitat de l’aire es fan arribar als municipis per tal que puguin exercir les mesures que creguin adients per evitar emissions i contribuir a millorar la qualitat de l’aire durant els dies en què es prevegi que aquesta sigui pobra.\nEl Departament de Territori i Sostenibilitat està treballant amb els municipis de la Xarxa de Ciutats i Pobles cap a la Sostenibilitat per consensuar mesures que permetin avançar cap a la millora de la qualitat de l’aire a les ciutats de la Regió Metropolitana de Barcelona, i posin noves eines d’informació a l’abast dels ciutadans. Una de les mesures que s’ha proposat, i ja s’ha provat amb èxit en altres indrets, és la implementació de panells informatius on es mostra la informació sobre qualitat de l’aire del municipi, així com altra informació associada. Per exemple, si s’ha declarat un episodi ambiental i quines mesures pal·liatives es recomanen.\nNoves eines per millorar l’eficiència de la informació sobre contaminació\nActualment el Departament de Territori i Sostenibilitat participa en projectes tecnològics internacionals com APPRAISAL, CITI-SENSE i INFOAIR de desenvolupament d’eines integradores per creuar informacions i facilitar la presa de decisions sobre la gestió de la qualitat de l’aire.\n04 Setembre 2013 xarxesLeave a comment\n23 Juliol 2013 xarxesLeave a comment\nLa Direcció General de Qualitat Ambiental (DGQA) ha participat en la “Plataforma Green Meeting Point” del Circuit de Catalunya presentant el nou Distintiu de garantia de qualitat ambiental de flota de vehicles i la projecció “Qualitat de l’aire a Catalunya, 2012“, sumant-se a la presència de la Comissió Mediambiental (CIE) de la FIM durant del Gran Premi Aperol de Moto GP 2013, celebrat el passat 14, 15 i 16 de juny.\nAmb aquesta iniciativa guardonada amb el “2012 FIM Environment Award” Circuit de Catalunya pretén crear sinèrgies amb tots els stakeholders (clients, proveïdors, institucions i públic en general) en matèria de medi ambient mostrant-se com a referent en iniciatives de mobilitat sostenible i convidant a la mostra d’accions impulsades per altres entitats.\nAixí des de l’any 2008 el Circuit de Catalunya ha promogut, amb el recolzament continuat de les empreses externes col·laboradores S.B. Ambiaudit,S.L (www.sba.es) i Iniciativa Socialment Responsable (www.isr-consulting.com) muiltítud d’iniciatives en el marc del seu compromís voluntari ISO 14001, essent el primer circuit de velocitat del món en certificar-se.\nAlgunes accions destacades són:\nECOseries: primer campionat europeu en conducció eficient i estalvi energètic.\nE-Jornades: programa de conferències i work-shops amb la finalitat d’establir el futur del vehicle elèctric i trobar solucions a les dificultats actuals.\nFormula Student: competició entre estudiants d’enginyeria de les millors universitats europees per al millor monoplaça, incloent categoria vehicle elèctric.\nDemostració Fórmula E Catalunya-Països Baixos: competició dels cotxes de curses elèctrics de la Universitat Politècnica de Catalunya i la Universitat Tecnològica d’Eindhoven (Països Baixos).\nBicircuit: la pista del Circuit s’obre per als amants del ciclisme.\nDifusió i conscienciació per optimitzar les places dels vehicles particulars en els desplaçaments al Circuit de Catalunya i per a promoure l’ús del transport públic.\n16 Juliol 2013 xarxesLeave a comment\nMés de 150 persones participen en un vídeo musical per promoure la cultura i la mobilitat sostenible\n18 Març 2013 xarxesLeave a comment\nDes de dissabte ja es pot mirar el vídeo “Cultura & Sostenibilitat”, una acció que neix fruït de l’acord de col·laboració signat per l’ATM de Lleida i La Fundació Teatre la Llotja, al març de l’any passat, que vol establir un marc de col·laboració per difondre i promoure la mobilitat sostenible i la cultura. Aquest acord preveu la creació de projectes de comunicació conjunts destinats a fomentar, sensibilitzar i promoure l’accés a la cultura i a noves formes de mobilitat més sostenibles, principalment a través d’iniciatives de participació ciutadana.\nEn aquest sentit les dues entitats han ideat la campanya “Valors” que pretén apropar els valors de la cultura i la sostenibilitat mitjançant la implicació de diversos artistes que venen a actuar al Teatre de la Llotja.\nLa primera acció d’aquesta campanya sorgeix gràcies a la col·laboració de Los Vivancos, així s’idea un vídeo vinculat a la dansa en escenaris vinculats al transport públic. Per fer el vídeo, van caler 3 dies de gravació en què l’Associació de Centres Privats de Dansa de les Terres de Lleida i la companyia dels germans ballarins “Los Vivancos” han portat la dansa als mitjans de transport públic de Lleida.\nEl vídeo compta amb la participació de més de 150 persones provinents de la companyia Los Vivancos i els professors i alumnes de 6 escoles de l’associació de Centres Privats de Dansa de les Terres de Lleida següents: La Dansa Estudi, Espai Dansa, Factoria D, Zona Making Of, Companyia de Dansa Montse Miret i Dancescape.\nPer tal de donar a conèixer aquesta i la resta d’accions de les dues entitats s’ha posat en servei un microsite: http://www.atmlleida.cat/atmllotja que recull tota l’essència de l’acord entre les dues entitats, ATM de Lleida i Fundació Teatre de la Llotja.\nA banda d’aquesta acció també s’engega una estratègia de fidelització per als clients del transport públic que utilitzin títols integrats que consisteix en la realització d’un sorteig de 6 entrades dobles entre usuaris de targetes ATM per a tres espectacles diferents: Canatjuego (sessió 14 d’abril a les 12.00 hores), La Tabernera del Puerto (sessió 27 d’abril a les 19.00 hores) i Los Vivancos (sessió 11 de maig a les 21.30 hores). Els usuaris trobaran les butlletes per al sorteig als autobusos, als centres d’atenció al client i a la Llotja, que hauran d’emplenar i dipositar-les a les urnes que s’ubicaran als centres d’atenció al client i a la taquilla de la Llotja. La realització del sorteig i entrega dels premis als guanyadors es durà a terme durant la setmana del 8 d’abril.\n11 Octubre 2012 xarxesLeave a comment\nJa hem donat a conèixer els guanyadors del concurs ‘Apunta’t al Clic Mob!‘ sobre imatges de mobilitat sostenible. Aquí podeu veure les fotografies premiades.\nDurant 10 dies els participants del concurs a la xarxa social Instagram, també coneguts com ‘Igers’ van donar la seva personal visió de la mobilitat, etiquetant més de 900 imatges amb l’etiqueta #mobilitat2012. La tria va ser molt difícil i per això us convidem a veure totes les imatges participants fent una cerca amb aquesta etiqueta. Gràcies a tots els participants per la vostra col·laboració i felicitats als premiats!!! Us els llistem a continuació:\n@orioldelgat s’emporta el 1er premi que consisteix en una estada per a dues persones a l’hotel de Vall de Núria (Inclou: cremallera, dormir i esmorzar una nit, forfet per a dues persones 2 dies i entrada al parc lúdic) més un atles topogràfic de l’ICC.\n @arbad, el 2on premi, que consisteix en un paquet familiar per gaudir d’un dia a Vall de Núria (inclou: cremallera, forfet -sense assegurança- per a una família -2 adults i 2 nens-, lloguer de material per a 4 persones i entrada al parc lúdic per a 4 persones) més un atles topogràfic de l’ICC.\n @vdorse guanya el 3er premi que consisteix en dues entrades per a Portaventura que inclou el transport en tren dins l’àmbit de Catalunya, més un atles topogràfic de l’ICC.\nI els premiats amb un abonament de transport per tot el 2013 són:\n20 Setembre 2012 xarxes2 Comments


5/003 Barraca dels camps de La Serra\nLA BARRACA DELS CAMPS DE LA SERRA\nAlguns camps d'antiga vinya van ser modernament aterrassats per dedicar-los al cultiu extensiu de ferratges. Per boca del ja desaparegut propietari de La Serra, en Josep Rossell, sabem que a La Serra es van perdre algunes barraques amb el pas del nou maquinari agrícola. Aquest és el cas de la barraca dels Camps de La Serra, un exemple fefaent d'una barraca en ruïnes. Malgrat el seu estat actual encara és possible reconèixer un tret constructiu ben característic d'aquell qui feia les barraques a La Serra: la construcció es recolzava en un gran bloc que estalviava pujar paret. També fa tot l'efecte que, per les marques de barrina, l'espai i la corresponent pedra foren aconseguits fent ús de pólvora, pràctica molt habitual ja a finals del XVIII i al llarg del XIX.\nEn els camps inferiors a la carretera Savall-Gallifa que passa per sota la casa de La Serra. Un xic més enllà del punt quilomètric 3, la barraca és a tocar d'una grossa figuera que hi ha sota mateix del filat de la línia elèctrica d'alta tensió.\nMalgrat que s'hi han fet uns primers treballs de desempedregament per evaluar-ne una possible reconstrucció, no ha estat possible determinar les dimensions que devia tenir la barraca original. Tan sols resta una part del parament oest encastat en un estrat, així com també part d'un bloc del sostre. S''han trobat senyals que tant el gran bloc que fa de parament com l'estrat van ser picats per a poder-hi recolzar la volta, cosa que ha fet pensar que encara fos possible trobar alguna llosa enterrada. No obstant fa tota la impressió que el gruix de la pedra caiguda hauria estat reaprofitada per altres menesters i ja no es troba al lloc.\nTipologia- CM (Circular de Marge)\nAltura barraca (h) - (màx) 1,54\nAmplada barraca (a) - (aprox) 1,50\nLlargada barraca (ll) - (aprox) 1,50\nAmplada muntant (am) --\nOrientació porta - N169 (E-S)\nSituació- Solei, propera a la carretera Savall-Gallifa, als camps, al torrent del Burc i a la casa de La Serra.\nObjectes- un maó.\nMapa Ballestar- si (ja estava en ruïnes).\nEstat - Aterrada (A). S'ha desenterrat part de la pedra de la barraca amb l'observació provisional que potser falti bona part de la pedra original.\nData - 4-1-2010\nConca del Burc 5/003\nNumeració absoluta - 259\nSECRETS PER A CONEIXER SI EN LO VI Y HA AIGUA MESCLADA\nPendreu una Poma o Pera silvestra, y la posareu en lo vi, y si la Pera anira nedant damunt del vi, noy haura aygua, y si se enfonda sera senyal que hi haura aygua.\nTambe si untareu ab oli una canya, o palla, o altra cosa semblant, y la posareu dins del vi, trahentlan despres, y si alguna gota de vi se tindra ab la canya, o palla, sera senyal que hi haura aygua en lo vi.\nTambé ho poreu prouar, si prenen un ou, y lo posau en lo vi, lo qual si se enfondara encontinent, hi haura aygua, y sino se enfondara sera pur.\nLlibre dels Secrets de Agricultura. Miquel Agusti, 1690.


1 min. Barcelona 07/12/2011 12:04\nLa diputada i responsable d'assumptes econòmics del PSC, Rocío Martínez-Sampere, ha assegurat que veu “difícil” que els pressupostos s'aprovin amb el suport del PSC i del PP. La dirigent socialista ha afirmat que la reunió amb el conseller d'Economia, Andreu Mas-Colell, ha estat “constructiva”, però ha criticat que la política d'ingressos es toqui “d'una manera lineal”.\nMartínez-Sampere ha recordat que socialistes i populars tenen “models bastant diferents” sobre com sortir de la crisi, i que aquest fet ja es va evidenciar en els anteriors pressupostos amb el suport que el PP va donar a l'eliminació de l'impost de successions. La diputada del PSC ha celebrat que el Govern “rectifiqui” ara la política dels comptes i prengui iniciatives per augmentar els ingressos més enllà de les retallades.\nTot i això, els socialistes consideren que aquests “sacrificis” han de ser “progressius” i no lineals i asseguren que aquesta direccióés bàsica per començar a negociar una possible responsabilitat del PSC a l'hora d'aprovar els pressupostos.


pis de 5 dormitoris amb 13m² terrassa en venda a Turó Park, Barcelona\nImpressionant pis amb terrassa amb vistes a al Turó Park a venda a Barcelona.\nAquest espectacular pis de 200 m² aproximadament amb una terrassa de 13 m² se situa en una de les millors àrees de la zona alta de Barcelona.\nEl pis consta de cinc dormitoris i tres banys complets, a més d'un bany de cortesia. A l'entrar, un petit rebedor separa la zona de dia i de nit. La zona de dia està composta per un gran menjador i, a la banda, un ampli saló totalment exterior amb sortida a terrassa. A la banda, trobaríem la cuina, totalment equipada i amb zona office.\nLa zona de nit està composta per quatre dormitoris, dos d'ells amb bany privat, més un altre bany addicional. A més, també disposa d'un dormitori de servei.\nLa característica principal d'el pis és la seva terrassa, ja que té vistes a l'famós parc de l'Turó Park.\nEl pis es presenta en molt bones condicions, totalment reformat amb molt bones qualitats, i es caracteritza pels seus espais amplis i la seva lluminositat.\nLa finca més té servei de porteria i una plaça d'aparcament.\nAquest pis se situa al Turó Park de Barcelona, un barri que es caracteritza per la seva tranquil·litat i, a el mateix temps, la proximitat amb comerços i restaurants.


Arrenca el segon taller de poesia de dones al CSO La Gordíssima | L'EIXIDA\nSi voleu contactar amb el grup de persones que ho està organitzant, podeu escriure un correu-e a: amotinades(at)gmail.com.\n09 de març – Maria Mercè Marçal\n16 de març – Dolors Monserdà i Montserrat Abelló\n23 de març – Maria Àngels d´Anglada i Felícia Fuster\n30 de març – Festaaa! però de santes no tenim res!\n06 d´abril – Carme Guasch i Àngels Gregori\n13 d´abril – Laia Llobera i Clementina Arderiu\n20 d´abril – Concepció Maluquer, Eròtiques despentinades\n27 d´abril – Jocs free style!!!\nI més: calendari de la 2a setmana de març.


Ahir per la nit vaig participar al entrenament especial organitzat per Adidas Running sota el nom de Solarboost Event.\nEl lloc de trobada va ser a les 17:30 h a l'Esplanada de l’Anella Olímpica per entrar a continuació al Estadi Olímpic Lluís Companys on es va fer gran part de l'esdeveniment.\nEns van donar una samarreta tècnica commemorativa per l'esdeveniment d'ùs obligat a l'entrenament que en aquesta ocasió va ser de color lila.\nGran trobada amb amb un munt de companys mes de diferents grups d'entrenament. Vam ser uns 700 en total.\nAmb Ricardo, David, Cesar i Luz Marina\nL'entrenament va consistir en tres blocs.\nEl primer va ser força lúdic fent un recorregut d'escalfament per la magnífica gespa de l'estadi.\nEl segon fent un recorregut per l'Esplanada i l'interior de l'Estadi amb pujades i baixades d'escales. Com es habitual, ens vam dividir en grups de ritme seguint el "Capi" Carles Castillejo o bé els "pacers" de Adidas Runners.Vam fer uns 5 Qm a ritme de 6'20''/Qm.\nEl tercer bloc va consistir en exercicis dempeus i a terra amb pilotes de gimnastica dirigits per la Montse Xuclà .\nCom a fi de festa ens van oferir un espectacular projecció mapping sobre la porta de marató\nAl acabar sopar pic-nic que va entrar molt bé després de l'esforç acompayats de music de DJ i una magnífica vista de l'esplanada de nit.\nMoltes gràcies AR per fer-nos gaudir tant !\nPublicado por Ramon_B en 13:20\n6ª Cursa DIR GU Diagonal\n16ª Cursa Can Mercader\n11ª Cursa 10Km Sant Quirze del Vallès\n19ª Cursa Delta Prat


Ajuntament de Súria/L'Ajuntament decideix suspendre l'edició d'enguany de la Fira Medieval d'Oficis\nData i hora oficials: 14/06/2021 01:26\nL'Ajuntament decideix suspendre l'edició d'enguany de la Fira Medieval d'Oficis\nÚltima revisió 17-12-2020 18:33\nL'Ajuntament ha decidit suspendre la celebració de la Fira Medieval d’Oficis d’enguany, que s’havia de fer al Poble Vell de Súria els dies 7 i 8 de novembre. La decisió ha estat motivada per l’actual incertesa sobre l’evolució de la pandèmia i les dificultats de mantenir distàncies de seguretat en un certamen que habitualment aplega milers de visitants al nucli antic surienc.\nAquesta hauria estat la 19a edició de la Fira Medieval d’Oficis de Súria. Els preparatius per a l’organització del certamen es desenvolupen en els mesos previs a la seva celebració, de manera que no era possible esperar més temps per prendre la decisió.\nL’Ajuntament lamenta els inconvenients que pugui provocar la suspensió de l’edició d’enguany entre artesans, firaires, participants i visitants de la Fira, i els emplaça a l’edició de l’any 2021 per retrobar-se al Poble Vell de Súria en les dates de celebració habituals.\nLogotip de la Fira Medieval d'Oficis de Súria.


14/03/2017 19:00\t0 Comentarios Lectura: ( palabras)\nNom i població d'origen: Laia Volart, Cabrils (21 anys)\nPaís on estàs fent l'estada: Finlàndia\nA l'hora de mudar-me a un altre indret trobo interessant fer posta en comú de diversos factors per a decidir-me: l'entorn, l'essència, i profit a nivell personal, objectius i oportunitats.\nAnteriorment, vaig mudar-me a Escòcia per motius semblants als actuals, encara que l'estada a les Highlands fou més enfocada a nivell professional que formatiu. Vaig arribar a Finlàndia, el meu tercer país de residència fins avui dia, als inicis de gener d'aquest nou any; la regió em va rebre amb les temperatures més fredes de tot l'hivern fins avui: -25ºC. Per a una persona provinent del sud d'Europa pot ésser un xoc ambiental.\nTot i així, ja venia predisposada i amb ganes d'experimentar aquest contrast de temperatures i, encara que costava estar més de 15 minuts al carrer sense que se t'adormís la cara, em va agradar. Acabar la carrera de Turisme era el meu objectiu principal; últim any, últim semestre, treball final de carrera i poques assignatures: combinació ideal! No vaig fer cas de l'oferta d'allotjament de l'universitat receptora i vaig anar pel meu compte cercant allotjament amb la meva parella d'Hongria, qui es mudava amb mi des d'Escòcia a treballar. Vam adonar-nos, però, que el pis que vam contractar era il·legal i no podíem registrar-nos a l'oficina de la zona ni, per tant, obrir compta bancària i començar de manera legal a Finlàndia.\nEm trobava sola fins que la parella arribés al cap de dues setmanes i, amb tots els tràmits de per mig per la universitat, l'adaptació al nou país de residència i aquest imprevist em van fer anar de bòlit durant uns quants dies. Però no hi ha res imposible i tot són obstacles a superar, i amb una mica d'organització i dedicació me'n vaig ensortir i avui dia ens trobem perfectament instal·lats al nou pis. A més a més, gràcies a l'experiència obtinguda al restaurant on treballava a les Highlands (on també vaig conèixer la parella) he aconseguit treball a mitja jornada (i en un futur a jornada completa) compaginable amb els estudis actuals i de durada indefinida en un nou restaurant dedicat a l'alimentació orgànica i ecològica; fins i tot els vins i la resta de begudes ho són, és fantàstic!\nTot ha anat fluint de manera adequada i ara que ja ens trobem instal·lats aquí Helsinki, començarem a planejar de cara a l'any que ve la próxima destinació professional a... Nova Zelanda, Islàndia o Canadà. Sense oblidar-nos, es clar, de gaudir del present i del que aquest país té a oferir en termes de natura, educació, sostenibilitat, alimentació i professionalment parlant, que no és poc... És tan diferent al sud d'Europa! El nivell de vida, però, és molt alt, cal afegir. O t'ajuden els pares, tens diners estalviats o has de treballar per a poder gaudir de l'estada.\nEm despedeixo afegint que tenim moltes ganes de seguir creixent i experimentant, així com viatjant fins a trobar un indret on diguem: aquí ens volem quedar! Ara però, a gaudir de la joventut i la facilitat de la que gaudim per a moure'ns, ja tindrem temps de quedar-nos en algún indret!


Les nostres instal.lacions - Cambres de congelació - Servei Dolç\nDisposem de les instal.lacions més espacioses i equipades. Amb més de 2.500m² de magatzem, 350m² d’oficines i arxius, i més de 7.500m³ de cambres de congelació i conservació. A més, una aula obrador, adaptada i equipada per dur a terme cursos i demostracions interns i per realitzar presentacions pels nostres clients.\nL’any 2016 vam adquirir la nau adjacent a la nostra. Comptem amb un augment d’espai de magatzem i d’oficines i instal•lacions. Aquesta ampliació ens serveix per afrontar una ampliació dels espais de temperatura controlada.\nA Servei Dolç tenim l´estructura i les instalacions adeqüades per donar cobertura a tots els nostres clients i proveïdors. Oferim un servei complet tant de magatzem, logística, oficina i atenció al client.


Navega per les minories que fan una majoria, La Marató de TV3 | Ajuntament de Sant Andreu de Llavaneres\nInici » Club Nàutic El Balís » Navega per les minories que fan una majoria, La Marató de TV3\nNavega per les minories que fan una majoria, La Marató de TV3\nEl diumenge 15 de desembre, el Club Nàutic El Balís organitza per cinquè any consecutiu una jornada solidària navegant a vela.\nEs tracta d’una jornada oberta a tothom que vulgui navegar i acompanyar als nostres esportistes a participar d’un dia a l’aigua amb diferents tipus d’embarcacions. Des de l’optimist, fins la classe Creuer, passant pel llagut català, i en definitiva totes les embarcacions de l’Escola de Vela d’El Balís per tots aquells que ho vulguin (socis, amics, familiars…). Només s’ha de tenir ganes de sortir a navegar. Si ho necessites, nosaltres et posem l’instructor!!\nL’aportació serà de 5€, destinats íntegrament a la Fundació Marató, enguany contra les malalties minoritàries. Aquests diners es posaran dins de l’urna que hi haurà a l’acte de benvinguda a l’esplanada de l’Escola de Vela on t’esperarem amb una xocolatada calenta. El Club doblarà la quantitat obtinguda per entregar-ho posteriorment a La Marató de TV3. Si hi estàs interessat, no t’ho pensis més. Sigui com a esportista, com a voluntari o simplement com a espectador… participa-hi!! Envia un email a: esports@cnelbalis.com i t’apuntarem!\nPrograma diumenge dia 15 de desembre:\n10:30h Acte de benvinguda i inscripcions a l’esplanada de l’Escola de Vela. Xocolata calenta per a tothom.\n11:30h Sortida conjunta de les embarcacions.\n12:00h Inici Regata solidària – Navega amb La Marató de TV3.\n14:00h (aproximat) Retorn a Port Balís i tassa de caldo calent\nSón malalties molt poc freqüents que afecten un màxim de 5 persones per cada 10.000 habitants. Inclouen un conjunt de malalties molt diferents entre si, però tenen en comú que acostumen a ser greus, cròniques, progressives i discapacitants. El experts calculen que el conjunt de malalties minoritàries poden afectar fins al 7% de la població general.\nLa Marató del 2019 compta amb vosaltres, perquè cada pas endavant, encara que sembli petit, és una gran victòria.\nTota la info a: https://www.cnelbalis.com/lamarato/


Guanyadors dels Premis Regal Promocional - Bones pràctiques | kado.cat\nTal com comentava a l’article Premis Regal Promocional, l’apartat Bones Pràctiques del concurs fa referència a l’ús de regal publicitari en campanyes de comunicació. Aquest apartat permet veure com la personalització del regal promocional potencia una campanya i destaca els trets més distintius d’una empresa.\nAquest són els guanyadors dels Premis Regal Promocional 2019 a la categoria de Bones Pràctiques.\nCampanya de l’agència alemanya Bartenbach, on es regalava una tovallola típica dels Hammams com a benvinguda a un viatge en vaixell. S’entregava la tovallola plegada i enrotllada, servida en una funda de paper on anava imprès a tot color el lema del viatge.\nLa tovallola estava feta amb 100% cotó i amb l’etiqueta del certificat Oeko-Tex®.\nL’agència B & F Brüggemann & Friends va desenvolupar un regal especial per a l’empresa pública EWE. El grup objectiu eren agricultors i operadors d’una planta de bio-cogeneració. Es volia fer un obsequi d’agraïment i per això es va dissenyar una caixa amb la paraula “Gràcies” en 3D a la coberta. A més, es feia un joc de paraules fent referència al regal interior, un barret de llana de bona qualitat. L’enviament anava acompanyat d’una carta d’agraïment.\nTot plegat, oferia una comprensió total del remitent de la carta. Ja que s’entén a qui va dirigit i l’estil de vida que porten (treballant a l’intempèrie, d’aquí el regal del barret de llana).\nBlut, schweiss und tränen. O el que vindria a ser el mateix: sang, suor i llàgrimes. Aquesta és la campanya de correu que va fer Bartenbach (segon cop que apareix en aquest article). L’enviament anava dirigit als fabricants de dispositius mèdics i simbolitza la passió i dedicació d’un procés creatiu (a vegades al punt del dolor!).\nA la carta de presentació es destacava l’experiència de l’agència de comunicació en el camp de la tecnologia mèdica i anàlisi de laboratori. I anava acompanyada d’un paquet amb tres vials de tinta: vermella, groga i blava representant la sang, la suor i les llàgrimes. La tinta es podia utilitzar amb la ploma que també venia inclosa al paquet. Una manera original de destacar les virtuts de l’agència.\nKarl Knauer va fer una virgueria de packaging per a l’edició limitada de te gelat Brisk (PepsiCo), relacionada amb la pel·lícula de Marvel, “Black Panther”. El resultat va ser una caixa promocional ESPECTACULAR, tant en disseny com en tecnologia.\nPrevArtículo anteriorPremios Regalo Promocional\nArtículo siguienteGuanyadors dels Premis Regal Promocional – Productes ComunicatiusNext


Lloguer apartament PALAMÓS CAN VALLÈS PRECIÓS APARTAMENT ÀTIC AL CENTRE DE PALAMÓS a Palamós | ATA\nApartament PALAMÓS CAN VALLÈS PRECIÓS APARTAMENT ÀTIC AL CENTRE DE PALAMÓS a Palamós\nApartament àtic a Palamós, Costa Brava. Amb una gran terrassa i en una zona tranquil·la. A 650m de la platja.\nApartament per a 10 persones, amb 270m2, 5 habitacions dobles i una terrassa de 70m2. Cada habitació disposa de 2 llits individuals. Hi ha dos banys complets, un amb dutxa i l'altre amb banyera. Gran cuina a la sala amb microones, nevera, rentavaixelles, forn, rentadora i petit electrodomèstic. Hi ha calefacció.\nGran sala d'estar amb dos sofàs, taula de menjador. A més hi ha una altra taula a la banda de la cuina. Hi ha capacitat per a 10 persones i menjar còmodament. A la terrassa hi ha barbacoa, mobles de jardí, taula per menjar, un para-sol.\nIdeal per a grups, trobades familiars o d'amics, etc Orientació sud amb amb il·luminació natural a totes les instàncies. Reformat i moblat completament el 2010.\nEs troba en una zona tranquil·la, a pocs minuts de el centre vell de Palamós. Zona de vianants i amb vistes a la mar, amb restaurants i bars de copes. Un poble adequat per als nens i per als adults. Durant tot l'estiu hi ha una fira d'atraccions de petits ubicat davant de la mar.\nCom a platges recomanades, hi ha la platja gran de Palamós que és molt gran. A La Fosca també et pots banyar però sempre s'omple més, molt bonica i poc fonda. I Castell que també queda a prop, és un paratge natural on pots banyar-te i fer kaiac des d'allà. Es pot arribar en cotxe o caminant des de La Fosca. Si vas amb cotxe s'ha de pagar tarifa de pàrquing.


Comença el compte enrere per salvar l'euro davant la cimera decisiva del 9 de desembre. El Parlament Europeu aprova aquest dijous un informe que demana un Tresor únic europeu, un fons monetari i un ministre de Finances per a la UE\nEFE Brussel·les Actualitzada el 01/12/2011 11:12\n260x366 Draghi, Monti i el president del Banc Central d'Inversions, dimecres a Brussel·les / EFE Draghi, Monti i el president del Banc Central d'Inversions, dimecres a Brussel·les / EFE\nEl president del Banc Central Europeu (BCE), Mario Draghi, ha afirmat el matí d'aquest dijous que l'eurozona "va pel bon camí" amb el nou control extern sobre els pressupostos nacionals que els 17 països de l'euro preveuen assumir.\nDraghi ha assegurat que una política pressupostària "conjunta i creïble" tindrà efecte en els mercats, en el seu primer debat al Parlament Europeu des que va assumir el càrrec, en substitució de Jean-Claude Trichet.\nEl president del BCE ha fet una crida als líders europeus perquè acceptin "un nou joc d'institucions i regles" que estigui a l'altura de la nova unió monetària i econòmica per als països de l'eurozona.\nEl Parlament Europeu aprovarà aquest dijous un informe que reclama la creació d'un Tresor únic europeu, a més d'un fons monetari i un ministre de Finances per a la Unió Europea (UE) que serveixi per salvar l'euro, davant la cimera decisiva del 9 de desembre.\nAquesta trobada serà la culminació d'una setmana i mitja de negociacions per definir una resposta definitiva a la crisi del deute sobirà.\nARA PREMIUM: Brussel·les diu que a l'euro li queden deu dies "crítics"


Activació Archivos - Eventis ajuda\nEntregar el material de manera adequada és fonamental per garantir l’agilitat a l’hora de dissenyar el teu Eventis. A continuació et detallem el material que necessitem i com entregar-lo correctament. Pas 1: Estructura del site L’estructura s’ha d’entregar amb un sol document de text i de manera esquemàtica com al següent exemple: Pots descarregar aquest […]\nTarifes Paquets Hores\nUn cop finalitzada l’Activació tens l’opció que l’equip d’Eventis segueixi treballant per a tu. Simplement cal que contractis un dels paquets d’hores que t’oferim. Les hores les pots utilitzar per: actualització de continguts, disseny, maquetació i formació. Preu hora 2020: 42 € Paquet 5 h: 199 € Paquet 10 h: 349 € Paquet 20 h: 599 € Actualització de continguts: introducció […]


5 petjades de la Bauhaus a Barcelona\n© Elan Fleisher / Time Out\nAquestes són algunes fites que lliguen la ciutat amb la famosa escola de disseny nascuda el 1919 a Weimar\nEl 2019 és any d'aniversari: es commemoren els 100 anys del naixement de la Bauhaus i els 90 de la construcció del pavelló alemany de Mies van der Rohe a Barcelona coincidint amb l'Exposició Universal de 1929. La Fundació Mies ha programat diferents activitats que rememoren l'essència i activitat de l'escola de disseny nascuda a Weimar (després es traslladaria a Dessau i acabaria a Berlín, on va ser clausurada pels nazis el 1933). Resseguim les pistes de la Bauhaus a Barcelona, començant per l'anècdota que Mies, la nit abans de la inauguració del pavelló racionalista, va dedicar-se a netejar les ditades de les parets de vidre d'un edifici que encara avui és sinònim de modernitat.\nNo t'ho perdis: Barcelona no són només grans edificis. A través dels passatges i patis es descobreix una altra ciutat.\n© Rafa Vargas\nEl pavelló Mies, 90 anys\nEl Pavelló Mies van der Rohe és un símbol de l'arquitectura moderna. El 1928, l'arquitecte i Lilly Reich, mà dreta de Mies i professora de la Bauhaus, reben l'encàrrec de dirigir la participació alemanya a l'Exposició Universal de 1929, a Barcelona. El resultat: una construcció de planta lliure, espais flexibles i uns materials constructius (vidre, marbre, acer) que afavoreix la sensació de lleugeresa del conjunt.\nL'obra era efímera i desapareixeria el 1930; però als anys 80 i gràcies a l'empenta d'arquitectes municipals, com Oriol Bohigas i Ignasi Solà Morales, es duria a terme la recuperació d'un espai emblemàtic. El 1986 la reconstrucció del Pavelló Mies tornava al seu lloc original.\nD'entre el mobiliari dissenyat per vestir el pavelló alemany, sobre el qual Reich va tenir un protagonisme fonamental, destaca la cadira Barcelona que, d'alguna manera representa el concepte del "menys és més" de Mies. L'arquitecte i Lilly Reich van concebre-la com a seient per a la reialesa espanyola, tot i que sembla que Alfons XIII mai hi va seure, i s'inspirava en l'antiga Roma. "Sento que ha de ser possible harmonitzar allò vell i nou en la nostra civilització", diria Mies. La cadira, en pell i estructura d'acer, la produeix Knoll des de 1948.\nLa Bauhaus va representar una nova manera d'educar en les arts plàstiques i el disseny; fomentar els sentits i afavorir l'experimentació formaven part dels idearis d'una escola que també va contribuir a capgirar la concepció més clàssica de les belles arts. L'arquitectura, el disseny, el tèxtil i el treball en fusta s'apropaven ara a l'escultura i la pintura.\nEn van ser mestres László Moholy-Nagy, Anni i Josef Albers, Marcel Breuer, Kandinsky i Klee, Oskar Schlemmer i Gunta Stölzl. I impartien classes als tallers: ensenyaven ebenisteria, treball del metall, tèxtil, arts gràfiques, fotografia, escultura...\nSi bé l'Escola del Treball de Barcelona és un projecte anterior, de finals del segle XIX, en la manera de fer de centres educatius com La Massana i Elisava sí que es reconeixen rastres de les noves maneres promogudes per la Bauhaus.\nD. G. Patrimoni Cultural/Lourdes Jansana\nL'arquitectura de la modernitat\nEl Dispensari antituberculós de Josep Maria Sert, espai d'actualitat, pertany al moviment que va impulsar l'arquitectura moderna a casa nostra, el GATPAC. Partien dels principis de l'arquitectura racionalista que triomfava a Europa, bevien de les idees de Le Corbusier i també de la filosofia de la Bauhaus, de Gropius i Mies, a la qual arriben a través de conferències i revistes.\nAixí, els del GATPAC també farien com els de la Bauhaus, apostar per una arquitectura sense ornaments, feta amb els materials que representaven la modernitat (maó, acer, formigó, vidre) i amb una certa connotació política, com demostra el projecte de la Casa Bloc, que reivindicava l'habitatge digne per a la classe treballadora.\n© Addenda Architects\nHomenatge a Dessau\nAddenda Architects, una firma d'arquitectura de Barcelona, són els responsables del nou edifici de la Bauhaus Dessau Foundation. Es tracta d'una obra de 5.000 metres construïts, que s'enllestirà a la primavera, i on s'allotjarà el museu-col·lecció de la que va ser la segona seu de l'escola, després de Weimar i Berlín. L'edifici històric –la famosa obra de Gropius– està protegit per la Unesco i no compleix les normatives actuals.\nEl nou espai manté la filosofia bauhausiana: lleugeresa espaial i una paleta de materials reduïda i industrial. Des d'Addenda, l'arquitecte Jose Zabala reconeix que "la Bauhaus és un referent amb la que tots ens hem educat i sent arquitectes és una referència, en la forma de dissenyar i de pensar".\nLa Fundació Mies van der Rohe inclou a la programació del 2019 diferents actes que evoquen el centenari de la Bauhaus. Al maig presenten 'Tiny Bauhaus', un cubicle de 8 metres quadrats que recrea l'univers de l'escola de disseny; també destaca la reedició del llibre 'Mies van der Rohe. El Pabellón de Barcelona', publicat per Gustavo Gili; al setembre, debats a l'entorn de la figura de Mies mort fa 50 anys; i una instal·lació que rememora la qui va ser la seva estreta col·laboradora, Lilly Reich, per reivindicar la igualtat en arquitectura.


La Marina del Prat Vermell, un barri amagat i ple de polígons, és un exemple de com l'urbanisme no ha tingut en compte a les dones\nL'Ajuntament prepara marxes exploratòries per estudiar la seguretat i l'urbanisme dels barris a partir de l'experiència de les veïnes\nCarrers solitaris i amb mala visibilitat, com el de Mare de Déu del Port, són font d'inseguretat SANDRA LÁZARO\n4 de agosto de 2016 06:00h\nEl bar Flores és un punt de vida al carrer de l'Encuny. El barri de la Marina del Prat Vermell es troba amagat de la resta de Barcelona darrera la muntanya de Montjuïc. Davant del bar hi ha tallers de cotxes i al costat la fàbrica de productes dietètics Santiveri, creada el 1928 i que dóna nom a la zona residencial que resisteix entre polígons industrials, la Colònia Santiveri. Fina regenta el bar amb la seva germana, porten tota la vida al barri. Han vist com molta gent l'ha anat abandonant per la dificultat de fer-hi vida, davant anys de deixadesa. A la zona ha seguit creixent la indústria, però no els serveis per als veïns. Quan marxen els oficinistes, el barri és desert. “Segons a quina hora, quan passes et creixen totes les pors”, diu Fina.\nLa por que puguin tenir les dones a anar soles pel carrer és un problema que preocupa al consistori. “Els homes i dones viuen la ciutat de manera diferent i les polítiques urbanes posen els homes al centre”, assegura Laura Pérez, regidora de Feminismes i LGTBI de l'Ajuntament de Barcelona. Ara afronta el repte que aquesta perspectiva no sigui purament masculina.\nPérez coneix bé aquesta realitat per la seva experiència en l'àmbit de la cooperació, treballant a Amèrica Llatina amb ONU Dones, però també per la seva experiència personal. Abans d'entrar al consistori treballava a una empresa als polígons de la Marina, una zona que és exemple de l'urbanisme masculinitzat que vol canviar. Pérez ens hi acompanya en autobús per explicar sobre el terreny què implica el pla municipal de “justícia de gènere” presentat fa unes setmanes.\nLa seguretat és una de les qüestions que aborda el pla de justícia de gènere, però no l'única. El seu objectiu, expliquen, és fomentar la participació de les dones i “repensar com ha de ser l'espai públic, les infraestructures, les formes de mobilitat, els habitatges, els horaris comercials, els serveis socials, educatius o sanitaris, o el model cultural de la ciutat”.\nL'autobús és l'únic mitjà de transport que arriba a la Marina del Prat Vermell i té les parades al passeig de la Zona Franca. “A partir de les 18h les empreses han plegat i això queda tot buit”, explica Esther Pérez Sorribas, veïna del barri i consellera de districte per Barcelona en Comú. Des del passeig fins a la Colònia Santiveri cal travessar descampats o polígons buits per arribar a casa.\nEl transport públic, terreny de dones\nI qui fa servir l'autobús? Majoritàriament les dones. Segons dades de l'Ajuntament, un 24,5% dels homes de la ciutat utilitza el vehicle privat davant d'un 13,6% de dones. Elles en canvi, predominen en l'ús del transport públic i els desplaçaments a peu. Des de la regidoria asseguren que tradicionalment “s'ha considerat que els desplaçaments obligats només derivaven d'anar a treballar de manera remunerada o d'anar a estudiar”. Aquesta perspectiva, diuen, invisibilitza les dones, que habitualment assumeixen les tasques de cura, que requereixen més desplaçaments de més proximitat, per exemple per anar a comprar o per acompanyar familiars.\nAl bar Flores, Fina apunta que els joves de la Marina tan bon punt poden conduir comencen a anar amb moto, i en tenen dependència: “La meva neboda, per exemple, va amb moto a tot arreu, però ara no la porta perquè està embarassada, i necessita que la portin en cotxe el seu marit o el seu pare”. La mare de Fina, per altra banda, tampoc té autonomia per sortir del barri per manca de transport i per l'estat dels carrers. “El meu marit l'acompanya cada dissabte a la perruqueria, perquè aquí no n'hi ha, i d'allà se'n pot anar en autobús a passejar al centre per tornar en taxi, perquè des de prop no la volen portar”, explica Fina.\nDones com Fina, la seva neboda o la seva mare participaran en una marxa exploratòria que està preparant la regidoria. L'objectiu és estudiar la seguretat i l'urbanisme del barri a partir de l'experiència de les veïnes, recórrer amb elles els carrers, veure quina percepció de seguretat i d'utilitat tenen de l'espai públic i què es podria canviar. En un primer recorregut, la regidora i la consellera de districte identifiquen alguns elements que podrien sortir en el passeig. Voreres irregulars –algunes persones grans hi han caigut, apunta Fina–, places de ciment buides, entrades de pàrquing que són punts foscos a les nits o matolls elevats on s'hi podria amagar algú.\nA l'altra banda de la Colònia Santiveri, Laura Pérez destaca un exemple d'urbanisme que no està pensat per a les persones. La vorera del carrer Mare de Déu del Port, especialment transitat per cotxes que van i tornen del port, té a una banda polígons i a l'altre vegetació alta. “Aquestes plantes estan pensades per fer maco el carrer per als cotxes, però impedeixen la visibilitat de qui va a peu”, apunta la regidora. La il·luminació de la via també està pensada per als cotxes i a la nit no arriba a la vorera, que per altra banda té un terra molt irregular, que no permetria córrer davant una situació de perill. “És una ratonera”, conclouen.\nA l'altra vorera hi ha una de les entrades al cementiri de Montjuïc. És una zona de prostitució. “Té un caràcter diferent d'altres zones de la ciutat, perquè és una prostitució especialment vinculada al consum de drogues”, explica Laura Pérez. En general treballen per a poder pagar el seu consum, o fins i tot a canvi de droga.\nAquest és una qüestió que també preocupa a les dones del barri, però no per la prostitució. “Amb elles no tenim cap problema, però atrauen un tipus de senyors que fan una mica de por, es pensen que tot el camp és orenga”, diu Fina. “Els caps de setmana, quan això està buit, si surts a llençar les escombraries t'has de tapar com una monja, perquè per poc que et vegin, els cotxes ja frenen”, explica. “No sabeu la ràbia que em fa que frenin, encara que no em diguin res”.


La biblioteca de Torredembarra exposa les notícies i reportatges de l’alumnat de l'Antina i del Ramon de la Torre\nL'activitat es fa en el marc del Pla Educatiu d’Entorn de Torredembarra\nLa Biblioteca Mestra Maria Antònia de Torredembarra acull l’exposició de notícies i reportatges elaborats per l’alumnat de l’Escola l’Antina i de l’Institut Ramon de la Torre ANNA F. / AJUNT. DE TORREDEMBARRA\nDiumenge, 12 Juny 2022 20:51\nLa Biblioteca Mestra Maria Antònia de Torredembarra acull fins al 22 de juny l’exposició de notícies i reportatges elaborats per l’alumnat de l’Escola l’Antina i de l’Institut Ramon de la Torre, en el marc de les activitats del Pla Educatiu d’Entorn.\nLa regidora d’Educació, Maria Gual, explica que el que en altres anys era un concurs de notícies i reportatges enguany s’ha convertit en una exposició dels treballs que han seleccionat els mateixos centres educatius participants. També s'ha inclòs la possibilitat que els reportatges fossin audiovisuals o escrits.\nA la Sala Familiar de la biblioteca, es poden veure les notícies seleccionades de l’Escola l’Antina, elaborades per alumnes de tercer, quart, cinquè i sisè. L'exposició de les notícies i reportatges de l'Institut Ramon de la Torre es pot veure a la Sala Jove de la biblioteca, on també s'ha habilitat un ordinador que reprodueix de manera contínua els reportatges. Els ciutadans que vulguin escoltar aquests treballs hauran de portar uns auriculars propis, per motius sanitaris i per no destorbar la resta d'usuaris de la Biblioteca.\nCal recordar que l’horari de la Biblioteca Mestra Maria Antònia és de dilluns a divendres, de 16 a 20 h, i matins de dimarts i dissabte, de 10 a 13 h.